

**Kedves Versenyző!**

Először nézd meg a mintát és olvasd végig figyelmesen a gyakorlati feladat leírását! A rajz elkészítésére 60 perc áll rendelkezésedre. Figyelj a pontos méretekre, színekre! A mintáról a képek másolása tilos! (Csak akkor jár pont, ha a megrajzolt kép részekre szétbontható.)   
Ne feledkezz meg a folyamatos mentésről munka közben! A könnyebb szerkesztéshez használhatod a jobb alsó sarokban található *Nagyítás* funkciót.




* Hozz létre egy üres bemutatót és mentsd el **Kerületed\_01\_Tanulói azonosítód**néven.   
  Pl.: A második kerületben A12B1 tanulói azonosítóval versenyző tanuló az alábbi néven menti a munkáját: 02\_01\_ A12B1
* A dia fektetett tájolású, a dia mérete: szélesvásznú (16:9).
* **Nap** részei: szabályos kör (2-2 cm) és téglalap: 1,5 cm magas és 0,2 cm széles.
  + A kitöltésük sárga és körvonaluk narancssárga színű.
  + Figyelj arra, hogy a napsugarak ugyanolyan távolságra legyenek a körtől és pontosan 45 fokot forduljanak. (A pontossághoz használj másolást, csoportosítást és forgatást.)
* **Madarak**: Készíts négy ellipszis és egy háromszög alakzatokból madarat a minta alapján.
  + Csoportosítsd a kész madarat és másold le még hétszer. Helyezd a mintához hasonló helyekre.
  + Két madár az ellenkező irányba nézzen és pontosan egy vonalban legyenek egy másik madárral.
* **Hajó**
  + Hajótest:

Két sarkán levágott téglalap, magassága: 4 cm, szélessége: 15,18 cm.

Kitöltése: barna RGB (72,36,0), körvonal nélküli.

A hajó pereme 30 négyzetből áll, amiknek a mérete: 0,4-0,4 cm. Színe: világosbarna RGB (153, 102, 0)

A hajótesten 10 darab, 3 pont vastag vonal van, egymástól egyforma távolságra. Színe: világosbarna RGB (102,51, 0)

* + Vitorla:

Illeszd be a vitorla.png képet és helyezd a megfelelő helyre.

* **Kormány**
  + Készítsd el a minta alapján a kormányt. Kormány széle: üres kör.
  + Színek: sötétbarna RGB (72, 36,0), fekete RGB (0, 0, 0)
  + Helyezd a két növény közé! (novenyek1.png)
* **Képek**
  + Illeszd be a delfin.jpg és a halak.jpg képet a megfelelő helyre és távolítsd el a hátterüket. A delfin kép 10 cm magas. Szúrd be a noveny2.png, noveny3.png képeket és helyezd a mintán látható helyre!
* **Hátterek**
  + Ég: téglalap (9,53 x 34 cm), kitöltése: halványkék
  + Víz: téglalap (9,53 x 34 cm), kitöltése: színátmenetes. Iránya: bal felülről jobb alulra.
  + Színátmeneti végpontok:

RGB (255, 255, 255), RGB (42, 163, 92), RGB (17, 76, 113), RGB (0, 32, 96)

* **Homok**
  + Ellipszisekből készítsd el a homokot, aminek a színe: RGB (223, 188, 137)
* **Választható feladat: Saját hal vagy kincsesláda elkészítése.**
  + Rajzolj egy tetszőleges halat VAGY készíts egy kincsesládát!
* **Mentés**
  + Ellenőrizd a mentést és azonos néven .jpg formátumban is mentsd el a munkádat!

**Sikeres versenyzést kíván a versenybizottság!**